Bahamas' geografi
Store norske leksikon,Geografi,Verdens geografi,Nord- og Mellom-Amerika,Bahamas’ geografi
De største øyene i Bahamas er Andros (5957 kvadratkilometer), Abaco (1681 kvadratkilometer), Inagua og Grand Bahama.
Berggrunnen på øyene består av porøse kalksteinsarter, noe som gjør at det ikke dannes bekker og elver, og vannforsyningen må sikres ved brønner, samlebassenger og cisterner for regnvann. Øyene er for det meste lave og flate og er omgitt av korallrev.Høyeste punkt er Mount Alvernia (63 meter over havet) på Cat Island. Flere av øyene har store sumpområder og sanddyner; bare 1 prosent av arealet er oppdyrket. Klima Bahamas har subtropisk klima, influert av Golfstrømmen og nordøstpassaten. Varmeste måned er august, kaldeste januar. I hovedstaden Nassau er middeltemperaturen 20 °C i januar, 27 °C i august. Årsnedbør er omkring 1000–1500 millimeter, med mest nedbør i sommermånedene. Les mer i Store norske leksikon Bahamas plante- og dyreliv på Bahamas Karibia Eksterne lenker Detaljert klimainformasjon om Bahamas på Den meteorologiske verdensorganisasjonens hjemmesider.